Diari Oficial de la Generalitat Valenciana


Sumari del DOGV 5958, del 19-02-2009 (2009/1779)

Informació pública del Projecte de Reparcel·lació Forçosa del Sector Industrial 4 del Pla General d'Ordenació Urbana d'Albaida Sandón, que es desenvolupa per gestió directa.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5958

Data del DOGV
:   19-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1779


Data del document
:   16-02-2009

Organisme emissor
:   Ajuntament d'Albaida

Tipus de document
:   Informació Pública

Descriptors 

:   * Albaida
    * administració local
    * pla d'urbanisme

Informació pública del Projecte de Reparcel·lació Forçosa del Sector Industrial 4 del Pla General d'Ordenació Urbana d'Albaida Sandón, que es desenvolupa per gestió directa. [2009/1779]  
El Ple de l'Ajuntament d'Albaida, en la sessió extraordinària que va tindre lloc el dia 4 de desembre de 2008, va adoptar, entre d'altres, l'acord la part dispositiva del qual es transcriu, literalment, tot seguit :  
«(...) Primer. Sotmetre al tràmit preceptiu d'exposició pública, pel termini d'un mes, el Projecte de Reparcel·lació Forçosa del Sector Urbanitzable Industrial 4 Sandón del Pla General d'Ordenació Urbana d'Albaida, redactat pels tècnics Encarna Bosh Ferrer i Benardo Monserrat Lafuente, arquitecta i enginyer de camins, canals i ports, respectivament, i que es du a terme per gestió directa a través de la societat mercantil local de capital íntegrament de la corporació, Societat de Gestió Pública d'Albaida, SL (Gestiona) amb la documentació que l'integra:   
a) Memòria.  
b) Relació de propietaris i interessats.  
c) Descripció de les finques o parts de les finques aportades a la reparcel·lació.  
d) Proposta d'adjudicació de les finques resultants.  
e) Taxació de drets, edificacions, construccions o plantacions que hauran extingir-se o destruir-se per a l'execució del projecte d'urbanització.  
f) Compte de liquidació provisional respecte de cadascun dels propietaris i fixació de quotes d'urbanització.  
g) Plànols.  
Segon. Remetre notificació de l'acord adoptat pel Ple de la corporació a tots els interessats identificant el proponent del projecte així com l'àrea reparcel·lable.   
Tercer. Determinar que, amb posterioritat a la remissió de les notificacions, es publicarà anunci al tauler d'edictes de la corporació, en la pàgina web de la corporació, el Diari Oficial de la Comunitat Valenciana i el Butlletí Oficial de la Província de València. Durant el termini d'un mes, a comptar des de l'endemà de la publicació de l'anunci en el DOCV es podran presentar al·legacions pels interessats.   
Quart. Determinar, així mateix, que d'acord amb allò establert a l'article 409 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, durant l'exposició al públic del projecte de reparcel·lació, a fi d'evitar el proindivís, els interessats que resulten adjudicataris en condomini podran efectuar-se requeriments recíprocs a fi de substituir les quotes de condomini previstes en el projecte per indemnitzacions en diners. Tot això en els termes i condicions establerts en el precitat article.   
Cinquè. Determinar que es concedirà un termini d'audiència de 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i aquells que resulten afectats per les modificacions acordades després del termini d'informació pública.   
Sisè. Comunicar el present acord a l'equip redactor per al seu coneixement i efectes..»  
La qual cosa es fa pública en compliment de l'acord plenari i d'allò establert a l'article 177.1 de la Llei 16/2005, de 30 de desembre, de la Generalitat, Urbanística Valenciana (LUV) i l'article 416 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, (ROGTU). Queda sotmès al tràmit preceptiu d'exposició pública, pel termini d'un mes, comptador des de l'endemà de la publicació de l'anunci en el Diari Oficial de la Comunitat Valenciana, el Projecte de Reparcel·lació Forçosa del Sector Urbanitzable Industrial 4 Sandón, redactat pels tècnics Encarna Bosh Ferrer i Benardo Monserrat Lafuente, arquitecta i enginyer de camins, canals i ports, respectivament, i que es du a terme per gestió directa a la través de la societat mercantil local de capital íntegrament de la corporació, Societat de Gestió Pública d'Albaida, SL (Gestiona) amb la documentació que l'integra. Durant l'esmentat termini els interessats en el procediment podran presentar qualssevol al·legació que al seu dret convinga, en els termes i condicions de la LUV i el ROGTU, i dirigida a l'Ajuntament d'Albaida, bé directament en el Registre General o per qualsevol mitjà establert a l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC). Qualsevol interessat podrà consultar tota la documentació en el Departament d'Urbanisme de l'Ajuntament d'Albaida (plaça Major, núm. 7, 46187 Albaida), en dies hàbils en horari d'11.00 a 15.00 hores.   
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseisquen i declarar les situacions jurídiques, drets reals i personals que coneguen i afecten les finques, per la qual cosa esta notificació val com a requeriment per a l'aportació de la indicada informació, i es comunica, així mateix, que l'omissió, error o falsedat d'estes declaracions no podrà afectar el resultat objectiu de la reparcel·lació. En cas que s'apreciara dol o negligència greu, podrà exigir-se la responsabilitat civil o penal que corresponga.  
Així mateix, de conformitat amb el que estableix l'article 174.7 de la LUV, durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de cursar mitjançant acta notarial i oferir, simultàniament i alternativament, el pagament o cobrament de la indemnització en metàl·lic, i es donarà un termini de 10 dies al requerit per a elegir si prefereix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència.  
A fi de dotar de les màximes garanties el procediment, a l'empara del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), es publica, així mateix, edicte en el Butlletí Oficial de la Província de València, dirigit als titulars de béns i drets afectats pel projecte de reparcel·lació, la identitat dels quals és desconeguda, o sent-ne coneguda, és desconegut el seu domicili; o intentada la notificació en els termes de l'article 59.2 de la precitada Llei 30/1992, no s'ha pogut practicar aquella.  
Albaida, 16 de febrer de 2009.- L'alcalde president: Robert Sala Gras.